title: Kommissionens gennemførelsesforordning (EU) 2016/435 af 22. marts 2016 om ophævelse af suspensionen af indsendelse af ansøgninger om importlicenser under visse toldkontingenter for sukkerprodukter, der blev åbnet ved forordning (EF) nr. 891/2009

text:
               23.3.2016

               DA

               Den Europæiske Unions Tidende

               L 76/34

         KOMMISSIONENS GENNEMFØRELSESFORORDNING (EU) 2016/435
   af 22. marts 2016
   om ophævelse af suspensionen af indsendelse af ansøgninger om importlicenser under visse toldkontingenter for sukkerprodukter, der blev åbnet ved forordning (EF) nr. 891/2009
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 188, stk. 1 og 3, og
   ud fra følgende betragtninger:

               (1)

               Kommissionens forordning (EF) nr. 891/2009 (2) åbnede de årlige toldkontingenter for import af sukkerprodukter.

               (2)

               Indsendelse af importlicensansøgninger under løbenummer 09.4321 blev suspenderet fra den 29. september 2015 ved Kommissionens gennemførelsesforordning (EU) 2015/1733 (3).

               (3)

               Efter meddelelserne om ikke-udnyttede eller delvist udnyttede licenser findes der på ny disponible mængder for dette løbenummer. Suspenderingen af ansøgninger bør derfor ophæves i henhold til artikel 5, stk. 2, i forordning (EF) nr. 891/2009.

               (4)

               For at sikre, at foranstaltningen forvaltes effektivt, bør denne forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   Suspensionen af indsendelse af ansøgninger om importlicenser vedrørende løbenummer 09.4321, der blev fastsat ved gennemførelsesforordning (EU) 2015/1733, ophæves.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. marts 2016.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  Kommissionens forordning (EF) nr. 891/2009 af 25. september 2009 om åbning og forvaltning af visse fællesskabstoldkontingenter for sukker (EUT L 254 af 26.9.2009, s. 82).

      (3)  Kommissionens gennemførelsesforordning (EU) 2015/1733 af 28. september 2015 om fastsættelse af den tildelingskoefficient, som skal anvendes på de ansøgninger om importlicens, der er indgivet fra 8. til 14. september 2015 inden for rammerne af de toldkontingenter, der blev åbnet for sukker ved forordning (EF) nr. 891/2009 og om suspension af indsendelse af ansøgninger om sådanne licenser (EUT L 252 af 29.9.2015, s. 40).


title: Kommissionens gennemførelsesforordning (EU) 2016/129 af 1. februar 2016 om ændring af forordning (EU) nr. 37/2010 for så vidt angår stoffet »renset, halvfast ekstrakt fra Humulus lupulus L. med et indhold af ca. 48 % betasyrer (som kaliumsalte)« (EØS-relevant tekst)

text:
               2.2.2016

               DA

               Den Europæiske Unions Tidende

               L 25/44

         KOMMISSIONENS GENNEMFØRELSESFORORDNING (EU) 2016/129
   af 1. februar 2016
   om ændring af forordning (EU) nr. 37/2010 for så vidt angår stoffet »renset, halvfast ekstrakt fra Humulus lupulus L. med et indhold af ca. 48 % betasyrer (som kaliumsalte)«
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (1), særlig artikel 14 sammenholdt med artikel 17,
   under henvisning til udtalelse fra Det Europæiske Lægemiddelagentur udarbejdet af Udvalget for Veterinærlægemidler, og
   ud fra følgende betragtninger:

               (1)

               I henhold til artikel 17 i forordning (EF) nr. 470/2009 skal der ved en forordning fastsættes en maksimalgrænseværdi for restkoncentrationer (herefter benævnt »MRL« — maximum residue limit) af farmakologisk virksomme stoffer, som i Unionen er bestemt til anvendelse i veterinærlægemidler til dyr bestemt til fødevareproduktion eller i biocidholdige produkter, der anvendes i husdyrbrug.

               (2)

               Tabel 1 i bilaget til Kommissionens forordning (EU) nr. 37/2010 (2) indeholder en liste over farmakologisk virksomme stoffer og disses klassifikation med hensyn til MRL'er i animalske fødevarer.

               (3)

               Renset, halvfast ekstrakt fra Humulus lupulus L. med et indhold af ca. 48 % betasyrer (som kaliumsalte) er endnu ikke opført i denne tabel.

               (4)

               Der er indgivet en ansøgning om fastsættelse af MRL'er for renset, halvfast ekstrakt fra Humulus lupulus L. med et indhold af ca. 48 % betasyrer (som kaliumsalte) i honning til Det Europæiske Lægemiddelagentur (i det følgende benævnt »EMA«).

               (5)

               EMA har på grundlag af udtalelsen fra Udvalget for Veterinærlægemidler anbefalet, at det ikke er nødvendigt at fastsætte en MRL for renset, halvfast ekstrakt fra Humulus lupulus L. med et indhold af ca. 48 % betasyrer (som kaliumsalte) i honning til beskyttelse af menneskers sundhed.

               (6)

               I henhold til artikel 5 i forordning (EF) nr. 470/2009 skal EMA overveje at anvende MRL'er, som er fastsat for et farmakologisk virksomt stof i en bestemt fødevare, i forbindelse med en anden fødevare hidrørende fra samme art, eller MRL'er, som er fastsat for et farmakologisk virksomt stof i en eller flere arter, i forbindelse med andre arter.

               (7)

               I betragtning af at restkoncentrationer i honning ikke er genstand for de metaboliske processer, som de kan være genstand for i andre animalske fødevarer, konkluderede EMA, at en ekstrapolering af anbefalingen om en MRL for renset, halvfast ekstrakt fra Humulus lupulus L. med et indhold af ca. 48 % betasyrer (som kaliumsalte) ikke er hensigtsmæssig.

               (8)

               Forordning (EU) nr. 37/2010 bør derfor ændres.

               (9)

               Foranstaltningerne i denne forordning er i overensstemmelse med udtalelse fra Det Stående Udvalg for Veterinærlægemidler —

         VEDTAGET DENNE FORORDNING:
   Artikel 1
   Bilaget til forordning (EU) nr. 37/2010 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 1. februar 2016.

            På Kommissionens vegne

         Jean-Claude JUNCKER

            Formand

      (1)  EUT L 152 af 16.6.2009, s. 11.

      (2)  Kommissionens forordning (EU) nr. 37/2010 af 22. december 2009 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer (EUT L 15 af 20.1.2010, s. 1).

      BILAG
      Nedenstående stof indsættes i alfabetisk rækkefølge i tabel 1 i bilaget til forordning (EU) nr. 37/2010:

                     Farmakologisk virksomt stof

                     Restmarkør

                     Dyreart

                     MRL

                     Målvæv

                     Andre bestemmelser (jf. artikel 14, stk. 7, i forordning (EF) nr. 470/2009)

                     Terapeutisk klassifikation

                     »Renset, halvfast ekstrakt fra Humulus lupulus L. med et indhold af ca. 48 % betasyrer (som kaliumsalte)

                     Ikke relevant

                     Bier

                     MRL ikke påkrævet

                     Honning

                     Ingen angivelse

                     Antiparasitære lægemidler/midler mod ektoparasitter«


title: Kommissionens gennemførelsesforordning (EU) 2017/481 af 20. marts 2017 om ændring af bilag I til forordning (EF) nr. 798/2008 for så vidt angår oplysningerne vedrørende USA på listen over tredjelande, områder, zoner og segmenter, hvorfra visse fjerkræprodukter kan importeres til og sendes i transit gennem Unionen, i forbindelse med højpatogen aviær influenza (EØS-relevant tekst. )

text:
               21.3.2017

               DA

               Den Europæiske Unions Tidende

               L 75/15

         KOMMISSIONENS GENNEMFØRELSESFORORDNING (EU) 2017/481
   af 20. marts 2017
   om ændring af bilag I til forordning (EF) nr. 798/2008 for så vidt angår oplysningerne vedrørende USA på listen over tredjelande, områder, zoner og segmenter, hvorfra visse fjerkræprodukter kan importeres til og sendes i transit gennem Unionen, i forbindelse med højpatogen aviær influenza
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, artikel 8, nr. 4), og artikel 9, stk. 4, litra c),
   under henvisning til Rådets direktiv 2009/158/EF af 30. november 2009 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (2), særlig artikel 23, stk. 1, artikel 24, stk. 2, og artikel 25, stk. 2, og
   ud fra følgende betragtninger:

               (1)

               Ved Kommissionens forordning (EF) nr. 798/2008 (3) er der fastsat krav vedrørende udstedelse af veterinærcertifikat ved import til og transit, herunder oplagring under transit, gennem Unionen af fjerkræ og fjerkræprodukter (i det følgende benævnt »varerne«). Varerne må kun importeres til og føres i transit gennem Unionen fra tredjelande, områder, zoner og segmenter, der er opført i kolonne 1 og 3 i skemaet i del 1 i bilag I.

               (2)

               Ved forordning (EF) nr. 798/2008 er der også fastsat betingelser for, hvornår et tredjeland, et område, en zone eller et segment kan betragtes som fri(t) for højpatogen aviær influenza (HPAI)

               (3)

               USA er opført i del 1 i bilag I til forordning (EF) nr. 798/2008 som et tredjeland, hvorfra import af og transit gennem Unionen af varerne ikke er underlagt restriktioner på grund af tilstedeværelsen af HPAI.

               (4)

               En aftale mellem Unionen og USA om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter (4) (i det følgende benævnt »aftalen«), som blev godkendt ved Rådets afgørelse 1998/258/EF (5), giver mulighed for en hurtig, gensidig anerkendelse af regionaliseringsforanstaltninger i tilfælde af sygdomsudbrud i Unionen eller i USA.

               (5)

               Den 4. marts 2017 bekræftede USA tilstedeværelsen af HPAI af subtype H7N9 på en fjerkræbedrift i Lincoln County i staten Tennessee. Det er derfor ikke længere muligt at betragte hele det pågældende tredjelands område som frit for den pågældende sygdom.

               (6)

               Veterinærmyndighederne i USA har oprettet en kontrolzone med en radius på 10 km omkring den berørte bedrift, der omfatter dele af Lincoln, Franklin og More County i staten Tennessee samt Madison og Jackson County i staten Alabama. Veterinærmyndighederne i USA har øjeblikkeligt suspenderet udstedelsen af veterinærcertifikater for sendinger af varer bestemt for eksport til Unionen fra disse delstater og gennemført sanering med henblik på at bekæmpe HPAI og begrænse spredning heraf.

               (7)

               USA har indsendt oplysninger om den epidemiologiske situation i landet og de foranstaltninger, det har truffet for at forhindre yderligere spredning af HPAI, og Kommissionen har nu evalueret disse oplysninger. På grundlag af denne evaluering samt de forpligtelser, der er fastsat i aftalen, og de garantier, der er blevet stillet af USA, bør indførsel til Unionen af varer fra de delstater i staterne Tennessee og Alabama, der er berørt af HPAI, underlægges restriktioner med henblik på at sikre Unionen mod de dyresundhedsmæssige risici, der er forbundet med indførsel til Unionen af varer fra USA. Oplysningerne for USA på listen i del 1 i bilag I til forordning (EF) nr. 798/2008 bør derfor ændres for at tage højde for regionaliseringen af dette tredjeland på grund af det nuværende udbrud af HPAI.

               (8)

               Bilag I til forordning (EF) nr. 798/2008 bør derfor ændres.

               (9)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Del 1 i bilag I til forordning (EF) nr. 798/2008 ændres som angivet i bilaget til denne forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. marts 2017.

            På Kommissionens vegne

         Jean-Claude JUNCKER

            Formand

      (1)  EFT L 18 af 23.1.2003, s. 11.

      (2)  EUT L 343 af 22.12.2009, s. 74.

      (3)  Kommissionens forordning (EF) nr. 798/2008 af 8. august 2008 om fastlæggelse af en liste over tredjelande, områder, zoner og segmenter, hvorfra fjerkræ og fjerkræprodukter kan importeres til og sendes i transit gennem Fællesskabet, og krav vedrørende udstedelse af veterinærcertifikat (EUT L 226 af 23.8.2008, s. 1).

      (4)  EFT L 118 af 21.4.1998, s. 3.

      (5)  EFT L 118 af 21.4.1998, s. 1.

      BILAG
      I del 1 i bilag I til forordning (EF) nr. 798/2008 indsættes følgende oplysninger vedrørende USA i alfabetisk orden:

                  Tredjelandets eller områdets ISO-kode og navn

                  Tredjelandets, områdets, zonens eller segmentets kode

                  Beskrivelse af tredjelandet, området, zonen eller segmentet

                  Veterinærcertifikat

                  Særlige betingelser

                  Særlige betingelser

                  Status mht. overvågning for aviær influenza

                  Status mht. vaccination mod aviær influenza

                  Salmonellabekæmpelsesstatus (6)

                  Model(ler)

                  Supplerende garantier

                  Slutdato (1)

                  Startdato (2)

                  1

                  2

                  3

                  4

                  5

                  6

                  6A

                  6B

                  7

                  8

                  9

                  »US — USA

                  US-2.23

                  Staten Tennessee:

                              Franklin County

                              Lincoln County

                              Moore County

                  WGM

                  VIII

                  P2

                  4.3.2017.

                  POU, RAT

                  N
                  P2

                  BPR, BPP, DOC, DOR, HEP, HER, SRP, SRA, LT20

                  A

                  S3, ST1

                  US-2.24

                  Staten Alabama:

                              Jackson County

                              Madison County

                  WGM

                  VIII

                  P2

                  4.3.2017.

                  POU, RAT

                  N
                  P2

                  BPR, BPP, DOC, DOR, HEP, HER, SRP, SRA, LT20

                  A

                  S3, ST1«


title: Kommissionens gennemførelsesforordning (EU) nr. 776/2011 af 2. august 2011 om tarifering af varer i den kombinerede nomenklatur

text:
               4.8.2011

               DA

               Den Europæiske Unions Tidende

               L 201/10

         KOMMISSIONENS GENNEMFØRELSESFORORDNING (EU) Nr. 776/2011
   af 2. august 2011
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:

               (1)

               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.

               (2)

               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

               (3)

               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.

               (4)

               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.

               (5)

               Foranstaltningerne i denne forordning er i overensstemmelse med udtalelse fra Toldkodeksudvalget —

         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. august 2011.

            På Kommissionens vegne For formanden

         Algirdas ŠEMETA

            Medlem af Kommissionen

      (1)  EFT L 256 af 7.9.1987, s. 1.

      (2)  EFT L 302 af 19.10.1992, s. 1.

      BILAG

                  Varebeskrivelse

                  Tarifering
                  (KN-kode)

                  Begrundelse

                  (1)

                  (2)

                  (3)

                  Et apparat til madlavning, af størrelse ca. 31 × 47 × 40 cm og kapacitet 25 liter. Apparatet består af et kabinet af rustfrit stål, en drejeskive, en børnelås, kontrolknapper og et ur.
                  Apparatet omfatter:

                              —

                              en mikrobølgeovn med 5 effektniveauer, en maksimal udgangseffekt på 900 watt og et tænd/slukur. Den har faste tilberednings- og optøningsprogrammer, og

                              —

                              en kvartsgrill med en maksimal udgangseffekt på 1 000 watt.

                        Apparatet er bestemt til at tilberede mad ved brug af mikrobølgeovnen. Det kan også stege, brune og riste mad ved brug af grillen.

                  8516 50 00

                  Tarifering i henhold til almindelige tariferingsbestemmelser vedrørende den kombinerede nomenklatur, bestemmelse 3 til afsnit XVI og teksten til KN-kode 8516 og 8516 50 00.
                  Tarifering af apparatet som en industriel mikrobølgeovn under pos. 8514 er udelukket på grund af apparatets effekt og ovnkapacitet (se også Forklarende Bemærkninger til KN, pos. 8514 20 80).
                  Apparatet er en kombineret maskine som omhandlet i bestemmelse 3 til afsnit XVI, da det består af en mikrobølgeovn henhørende under KN-kode 8516 50 00 og en grill henhørende under KN-kode 8516 60 70.
                  I betragtning af apparatets kendetegn såsom udgangseffekt, effektniveauer og antallet af programmer anses mikrobølgeovnen for at udføre den kombinerede maskines hovedfunktion.
                  Apparatet skal derfor tariferes under KN-kode 8516 50 00 som en mikrobølgeovn.


title: Kommissionens gennemførelsesforordning (EU) 2016/2103 af 21. november 2016 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Burrata di Andria (BGB))

text:
               2.12.2016

               DA

               Den Europæiske Unions Tidende

               L 327/16

         KOMMISSIONENS GENNEMFØRELSESFORORDNING (EU) 2016/2103
   af 21. november 2016
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Burrata di Andria (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Italiens ansøgning om registrering af betegnelsen »Burrata di Andria« er blevet offentliggjort i Den Europæiske Unions Tidende
                   (2), jf. artikel 50, stk. 2, litra a), i forordning (EU) nr. 1151/2012.

               (2)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Burrata di Andria« registreres —

         VEDTAGET DENNE FORORDNING:
   Artikel 1
   Betegnelsen »Burrata di Andria« (BGB) registreres.
   Betegnelsen i stk. 1 henviser til et produkt i kategori 1.3. Oste i bilag XI til Kommissionens gennemførelsesforordning (EU) nr. 668/2014 (3).
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. november 2016.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  EUT C 263 af 20.7.2016, s. 7.

      (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) nr. 1282/2013 af 10. december 2013 om berigtigelse af den polske sprogudgave af forordning (EF) nr. 2508/2000 om gennemførelsesbestemmelser til Rådets forordning (EF) nr. 104/2000 for så vidt angår operationelle programmer i fiskerisektoren

text:
               11.12.2013

               DA

               Den Europæiske Unions Tidende

               L 332/13

         KOMMISSIONENS GENNEMFØRELSESFORORDNING (EU) Nr. 1282/2013
   af 10. december 2013
   om berigtigelse af den polske sprogudgave af forordning (EF) nr. 2508/2000 om gennemførelsesbestemmelser til Rådets forordning (EF) nr. 104/2000 for så vidt angår operationelle programmer i fiskerisektoren
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter (1), særlig artikel 9, stk. 5, og artikel 10, stk. 4, og
   ud fra følgende betragtninger:

               (1)

               Der er en fejl i artikel 12 i den polske sprogudgave af Kommissionens forordning (EF) nr. 2508/2000 af 15. november 2000 om gennemførelsesbestemmelser til Rådets forordning (EF) nr. 104/2000 for så vidt angår operationelle programmer i fiskerisektoren (2). Den polske sprogudgave bør derfor berigtiges. De øvrige sprogudgaver er ikke berørt.

               (2)

               Forordning (EF) nr. 2508/2000 bør derfor berigtiges. For at fejlene i den retsakt, der berigtiges, kan blive elimineret hurtigst muligt, bør nærværende forordning træde i kraft på tredjedagen efter offentliggørelsen.

               (3)

               Foranstaltningerne i denne forordning er i overensstemmelse med udtalelse fra Forvaltningskomitéen for Fiskevarer —

         VEDTAGET DENNE FORORDNING:
   Artikel 1
   Vedrører kun den polske sprogudgave.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. december 2013.

            På Kommissionens vegne

         José Manuel BARROSO

            Formand

      (1)  EFT L 17 af 21.1.2000, s. 22.

      (2)  EFT L 289 af 16.11.2000, s. 8.